**Ministru kabineta noteikumu projekta „Grozījumi Ministru kabineta 2015. gada 9. jūnija noteikumos Nr. 288 “Noteikumi par dzelzceļa speciālistu profesijām, kurās nodarbinātajiem tiek nodrošināta papildpensijas uzkrājumu veidošana privātajos pensiju fondos vai dzīvības apdrošināšanā ar līdzekļu uzkrāšanu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Neaizpilda atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dzelzceļa likuma 37. panta sestā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta noteikumu projekts “Grozījumi Ministru kabineta 2015. gada 9. jūnija noteikumos Nr. 288 “Noteikumi par dzelzceļa speciālistu profesijām, kurās nodarbinātajiem tiek nodrošināta papildpensijas uzkrājumu veidošana privātajos pensiju fondos vai dzīvības apdrošināšanā ar līdzekļu uzkrāšanu”” (turpmāk – Projekts) izstrādāts, lai aktualizētu Ministru kabineta 2015. gada 9. jūnija noteikumus Nr. 288 “Noteikumi par dzelzceļa speciālistu profesijām, kurās nodarbinātajiem tiek nodrošināta papildpensijas uzkrājumu veidošana privātajos pensiju fondos vai dzīvības apdrošināšanā ar līdzekļu uzkrāšanu”” (turpmāk – MK noteikumi Nr. 288) atbilstoši veiktajām izmaiņām Ministru kabineta 2017. gada 23. maija noteikumos Nr. 264 “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām” (turpmāk - Profesiju klasifikators). Laika posmā no 2011. gada 30. oktobra līdz 2017. gada 29. oktobrim vilces līdzekļa vadītāja (mašīnista) sertifikācija notika atbilstoši Eiropas Parlamenta un Padomes 2007. gada 23. oktobra Direktīvas 2007/59/EK par to vilcienu vadītāju sertifikāciju, kuri vada lokomotīves un vilcienus Kopienas dzelzceļu sistēmā prasībām. Pēdējais vilces vadītāja (mašīnista) sertifikāts pēc iepriekš minētās sertificēšanas sistēmas un pēc specialitātes sadalījuma tika izsniegts 2011. gada 30. oktobrī, kas bija derīgs līdz 2017. gada 29. oktobrim. Kopš 2017. gada 1. novembra vilces vadītāja (mašīnista) profesija netiek dalīta pēc specialitātēm, bet tiek piemēroti vienoti profesijas nosaukumi “Vilces līdzekļa vadītājs (mašīnists)” ar kodu “8311 05”, “Vilces līdzekļa vadītāja (mašīnista) palīgs ar kodu “8311 06” un “Vilces līdzekļa vadītājs (mašīnists) instruktors” ar kodu “8311 19”. Pamatojoties uz minēto, veiktas izmaiņas arī Profesiju klasifikatorā. Ņemot vērā iepriekš minēto, ar Projektu paredzēts svītrot no MK noteikumu Nr. 288 pielikuma šādas vilces līdzekļa vadītāja (mašīnista) profesijas izdalītās specialitātes, kurās nodarbinātajiem tiek nodrošināta papildpensijas uzkrājumu veidošana privātajos pensiju fondos vai dzīvības apdrošināšana ar līdzekļu uzkrāšanu saskaņā ar Dzelzceļa likuma 37. panta septīto daļu: “Dīzeļlokomotīves vadītājs (mašīnists)” ar kodu “8311 10”, “Dīzeļvilciena vadītājs (mašīnists)” ar kodu “8311 11”, “Elektrovilciena vadītājs (mašīnists)” ar kodu “8311 12”, “Sliežu motortransporta vadītājs (mašīnists)” ar kodu “8311 13” un “Tvaika lokomotīves vadītājs (mašīnists)” ar kodu “8311 22”.  Vienlaikus ar Projektu paredzēts papildināt MK noteikumu Nr. 288 pielikumu ar šādiem vienotiem profesiju nosaukumiem: “Vilces līdzekļa vadītājs (mašīnists)” ar kodu “8311 05”, “Vilces līdzekļa vadītāja (mašīnista) palīgs ar kodu “8311 06”, “Vilces līdzekļa vadītājs (mašīnists) instruktors ar kodu “8311 19”, aizstājot ar Projektu no MK noteikumiem Nr. 288 svītrotās iepriekš minētās profesijas.  Projekts stājas spēkā Oficiālo publikāciju un tiesiskās informācijas likumā noteiktajā kārtībā. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Latvijas Dzelzceļnieku un satiksmes nozares arodbiedrība, VAS “Latvijas dzelzceļš”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Vilces līdzekļa vadītāji (mašīnisti), vilces līdzekļa vadītāja (mašīnista) palīgi, vilces līdzekļa vadītāji (mašīnisti) instruktoriun citi dzelzceļa speciālistu profesijās nodarbinātie, kuriem tiek nodrošināta obligāto papildpensijas uzkrājumu veidošana privātajos pensiju fondos vai dzīvības apdrošināšanā ar līdzekļu uzkrāšanu, un to darba devēji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. |  Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par Projektu izstrādes stadijā. |
| 2. | Sabiedrības līdzdalība projekta izstrādē | Projekts un tā sākotnējās ietekmes novērtējuma ziņojums (anotācija) 2021. gada 30. martā tika ievietots tīmekļvietnē:<https://www.sam.gov.lv/lv/jaunums/sabiedribas-lidzdaliba-grozijumi-ministru-kabineta-2015-gada-9-junija-noteikumos-nr-288>Ministru kabineta tīmekļvietnē sadaļā “Valsts kanceleja” – “Sabiedrības līdzdalība”: <https://mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Priekšlikumi un iebildumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Satiksmes ministrs T. Linkaits

Vīza: valsts sekretāre I. Stepanova